༽ གསང་བ་ཌཱཀྐི་ཡིད་བཞིན་ནོར་མཆོག་ལས༔ སྦྱིན་སྲེག་ཡེ་ཤེས་རབ་འབར་བཞུགས་སོ༔ དབྱིངས་ཕྱུག་ཡུམ་ཆེན་གསང་བ་ཌཱཀྐིའི་སྐུ་ལ་འདུད༔ ས་མ་ཡ༔ «དེ་ནས་དམ་ཚིག་ཉམས་ཆག་ཐམས་ཅད་བསྐང་ཞིང་སོར་ཆུད་པར་བྱ་བའི་ཕྱིར༔ སྦྱིན་སྲེག་ཆོ་ག་ལ་འབད་པ་སྟེ༔ དོན་གསུམ་ལས༔ ཐོག་མར་རྫས་བསགས་པ༔ དངོས་གཞི་གཞུང་བསྲང་བ༔ ཐ་མ་དཀྱིལ་འཁོར་བསྡུ་བའོ༔ ཐོག་མར་རྫས་པ་ནི༔ མཆོད་པ་རྣམ་ལྔ༔ དབང་པོ་ལྔ༔ སྨན་རཀ་གཏོར་གསུམ༔ ཡམ་ཤིང་༔ དཱུརྦ༔ ཀུ་ཤ༔ བིལྦ༔ ཏིལ་དཀར་ནག༔ སྨན་སྣ་ལྔ༔ འབྲུ་སྣ་ལྔ༔ རིན་ཆེན་སྣ་ལྔ༔ དར་ཚོན་སྣ་ལྔ༔ ཞུན་སོགས་ཟས་སྣ་མ་ཚང་བ་མེད་པ༔ གཞན་ཡང་མཆོད་རྫས་ཕུན་སུམ་འཚོགས་པར་བཤམ༔ དེ་ནས་ས་སྟེགས་དཀྱིལ་འཁོར་བཞེངས་པ་ཡིན༔ སྟེགས་བུ་མདའ་གང་གྲུ་བཞི་བྱ༔ དབུས་སུ་རྡོ་རྗེ་རྒྱ་གྲམ་ལྟེ་བ་རྃ་གྱིས་མཚན་པ་བྱ༔ དེ་ཡི་ཕྱི་རོལ་མུ་ཁྱུད་གཅིག་བསྐོར་བྱ༔ དེ་ཡི་ཕྱི་པདྨ་འདབ་བཞི་པད་ཚབ་བཞི་ཕྱོགས་མདོག་བྱ༔ དེ་ཡི་ཕྱི་རོལ་མུ་ཁྱུད་སྣ་ལྔ་བྱ༔ དེ་ཡི་ཕྱི་རོལ་རྡོ་རྗེའི་ཕྲེང་༔ དེ་ཡི་ཕྱི་རོལ་དྲག་པོ་ཡིན་ན་མཚོན་ཆའི་ཕྲེང་བ༔ ཞི་བ་ལ་རྡོ་རྗེ༔ རྒྱས་པ་ལ་ནོར་བུ༔ དབང་ལ་པདྨའོ༔ མཆོག་ལ་འཁོར་ལོའི་ཕྲེང་བ་ཡིན༔ དེ་ཡི་ཕྱི་རོལ་མེ་རི་བྱ༔ མེ་རིའི་མུ་ཁྱུ་ཕྱོགས་བཞིར་ཟླ་ཕྱེད་རྡོ་རྗེ་མེ་དར་རླུང་གཡབ་ཕྱོགས་མདོག་གཅེས༔ ཡར་གཞི་གོང་གཏོར་སོགས་ལས་བྱང་དང་མཐུན༔ ཐོག་མར་ལས་བྱང་རྫོགས་ནས་ཚོགས་བཏང་༔ མཇུག་གྲུབ་རྗེས་སུ༔ དངོས་གཞི་སྦྱིན་སྲེག་ལ་འཇུག་པ་ནི༔ ཐོག་མར»་རྃ་ཡྃ་ཁྃ་«གིས་བསང་སྦྱངས༔» ཨོཾ་ཨཱཿཧཱུྃ༔ «ཞེས་བརྗོད་པས་རྫས་ཐམས་ཅད་བྱིན་གྱིས་བརླབས་སྨན་རཀ་འཐོར༔ དེ་རྗེས་སྔགས་འདིས་དགང་གཟར་ཐབས་ཤེས་བསྣོལ་ནས་ཐམས་ཅད་རེག་ཙམ་བྱ༔» ཨོཾ་ཧཱུྃ་ཏྲཱྃ་ཧྲཱི་ཨཱཿམཱུྃ་ལཱྃ་མཱྃ་པཱྃ་ཏཱྃ་ཨ་ཧ་རི་ནི་ས་ཨ་བེ་ཤ་ཡ་ཧོཿ ཨོཾ་ལས་མཆོད་པའི་རྫས་མཆོག་ཀུན༔ ཨཱཿལས་ཟག་མེད་བདེ་བ་བསྐྱེད༔ ཧཱུྃ་ལས་དཔག་མེད་སྤེལ་བར་གྱུར༔ ཨོཾ་ཨོཾ༔ ཨཱཿཨཱཿ ཧཱུྃ་ཧཱུྃ༔ «ཐབ་བསངས༔» ཨོཾ་བཛྲ་ཡོ་གི་སརྦ་པ་པཾ་ཤྭ་དྷ་ཡེ༔ «དེ་ནས་མེ་ཐབ་བསྐྱེད་པ་ནི༔ »ཨོཾ་སྭ་བྷཱ་ཝ་«སོགས» སྟོང་པའི་ངང་ལས་བྷྲཱུྃ་ལས་ཞི་རྒྱས་དབང་དྲག་གི་ཐབ་ཁུང་ཡངས་ཤིང་རྒྱ་ཆེ་བ་ལྟེ་བར་རྃ་དང་རྡོ་རྗེ་རྒྱ་གྲམ་པད་འདབ་མུ་ཁྱུད་རྡོ་རྭ་མེ་རི་ཕྱག་མཚན་གུར་རམ་ཁ་ཁྱེར་ཟླ་ཕྱེད་རྡོ་རྗེ་སོགས་ལས་བཞི་ཐམས་ཅད་ལྷུན་གྱིས་གྲུབ་པ༔ དེ་ནས་ཡམ་ཤིང་སྣ་ཚོགས་པ་བརྩེགས་ཐབས་ཅན་དུ་གསལ་བའོ༔ བྷྲཱུྃ་བྷྲཱུྃ་བྷྲཱུྃ༔ དེ་ཡི་དབུས་སུ་རྃ་ལས་སྐྱེས་པའི་མེ་ཡི་ལྷ་མོ་སྲེག་བྱེད་ཙཎྜ་ལཱི་སྐུ་མདོག་དམར་པོ་ཞལ་གཅིག་ཕྱག་གཉིས་མ་གཡས་རྡོ་རྗེ་གཡོན་བྷནྡྷ་ཐོགས་ཏེ་རླུང་གཡོ་ཆེན་ལྟ་བུའི་སྟེང་དུ་གསལ་བའོ༔ ཙཎྜ་ལཱི་ཡི་གླིང་བཅུ་གཉིས་སུ་རྃ་རེ་རེ་མཚམས་བཅུ་གཉིས་སུ་ཡྃ་རེ་རེ་གནས་ལྔ་རུ་འབྲུ་བཅུ་སྤྱི་བོ་དང་མུ་ཁ་རུ་ཐབས་ཤེས་ཀྱི་ཡི་གེ་བཅས་སྣང་སྟོང་སྒྱུ་མའི་གར་ལྟར་གསལ་བའོ༔ «དེ་ནས་མེ་ལྷ་སྤྱན་འདྲེན་པ་ནི༔ »ཧཱུྃ་བྷྱོཿ ཆོས་ཀྱི་དབྱིངས་ལས་མ་གཡོས་ཀྱང་༔ རང་བཞིན་ཐབས་ཤེས་རྟེན་འབྲེལ་ལས༔ འབར་ཞིང་མཆེད་པའི་ཙཎྜ་ལཱི༔ འདིར་གཤེགས་ཟིན་བྱའི་ལས་བྱེད་ཕྱིར༔ དེང་འདིར་མེ་ཡི་དལ་དུ་བཞུགས༔ ཨོཾ་བཛྲ་ས་མཱ་ཡ་ཛ་ཛཿ ཛཿཧཱུྃ་བྃ་ཧོཿ ཨོཾ་ཧཱུྃ་ཏྲཱྃ་ཧྲཱི་ཨཱཿམཱུྃ་ལཱྃ་མཱྃ་པཱྃ་ཏཱྃ་ཛ་སརྦ་ཨ་བེ་ཤ་ཡ་ཨ་ཨཱཿ ཞེས་མེ་ལྷ་དམ་ཚིག་པ་དང་སྤྱན་དྲངས་པའི་ཡེ་ཤེས་པ་དབྱེར་མེད་དུ་གྱུར༔ རྒྱལ་བ་རིགས་ལྔ་ཡབ་ཡུམ་ཀྱིས་དབང་དང་རབ་ཏུ་གནས་ཤིང་རིགས་ལྔ་ཡབ་ཡུམ་འོད་དུ་ཞུ་ནས་མེ་ཡི་ལྷ་མོ་དང་དབྱེར་མེད་དུ་གྱུར་ནས་ཐིམ་པས་གཟི་བརྗིད་འོད་དུ་འབར༔ ལྷར་ཡང་རང་གི་ཐུགས་ཀ་ནས་ཕྲིན་ལས་ཀྱི་སྒོ་མ་བཞི་ཕྱག་ན་ཡེ་ཤེས་རབ་འབར་གྱི་མེ་འོད་ཐོགས་པ་འཕྲོས་ནས་ཙཎྜ་ལཱི་ལ་ཕོག་པས་མེ་དཔུང་རང་བཞིན་དུ་མཆེད་པར་གྱུར༔ ཨཱཿརྃ་རྃ་རྃ་སྭཱ་ཧཱ༔ སླར་ཡང་ཐུགས་ཀ་ནས་འབྱུང་ལྔའི་ལྷ་མོ་རླུང་གཡབ་ཐོགས་པ་འཕྲོས་ནས་ཙཎྜ་ལཱི་ཡི་གཞུ་ལ་ཕོག་པས་རླུང་གཡབ་ཤིན་ཏུ་མཆེད་ཅིང་གཡོབ་པར་གྱུར༔ ཧ་ཡྃ་ཡྃ་ཡྃ་ཡེ་སྭཱ་ཧཱ༔ སླར་ཡང་ཐུགས་ཀའི་ཧཱུྃ་ལས་འོད་ཟེར་འཕྲོས་པས་རིགས་ལྔའི་ལྷ་རྣམས་ཀྱི་ཕྱག་ཏུ་དར་ཚོན་སྣ་ལྔ་བསྣམས་ནས་བྱིན་བརླབས་ཏེ་ཕྱོགས་བཞི་དབུས་ལྔའི་གནས་སུ་གཟུགས་པས་ཕྲིན་ལས་ལྔ་ཡི་བར་ཆོད་བསྲུང་བར་གྱུར༔ ཧཾ་ཨོཾ་ཨོཾ་ཨོཾ་སྭཱ་ཧཱ༔ «ལས་སྦྱོར་ནི༔ ཤར་ལྷོ་ནུབ་བྱང་རིམ་པ་བཞིན༔ »ཧཱུྃ༔ ཞི་བའི་མེ་སྦར་ཤར་ནས་སྦར༔ སྟག་གདོང་དཀར་མོས་མེ་སྦར་བས༔ མེ་ལོང་ཡེ་ཤེས་ལྷུན་གྱིས་གྲུབ༔ འཇིགས་བརྒྱད་ཞི་བའི་མེ་སྦར་རོ༔ རྃ་ཤནྟིཾ་ཀུ་རུ་ཡེ་སྭཱཧཱ༔ «ལྷོ་ནས་མེ་སྦར་རོ༔ »ཧཱུྃ༔ རྒྱས་པའི་མེ་སྦར་ལྷོ་ནས་སྦར༔ ཕག་གདོང་སེར་མོས་མེ་སྦར་བས༔ མཉམ་ཉིད་ཡེ་ཤེས་ལྷུན་གྱིས་གྲུབ༔ འབྱོར་དྲུག་རྒྱས་པའི་མེ་སྦར་རོ༔ རྃ་པུཥྚིཾ་ཀུ་རུ་ཡེ་སྭཱ་ཧཱ༔ «ནུབ་ནས་མེ་སྦར་རོ༔» ཧཱུྃ༔ དབང་གི་མེ་སྦར་ནུབ་ནས་སྦར༔ གཟིག་གདོང་དམར་མོས་མེ་སྦར་བས༔ སོར་རྟོག་ཡེ་ཤེས་ལྷུན་གྱིས་གྲུབ༔ ཁམས་གསུམ་དབང་སྡུད་མེ་སྦར་རོ༔ རྃ་པ་ཤཾ་ཀུ་རུ་ཡེ་སྭཱ་ཧཱ༔ «བྱང་ནས་མེ་སྦར་རོ༔» ཧཱུྃ༔ དྲག་པོའི་མེ་སྦར་བྱང་ནས་སྦར༔ ཕག་གདོང་ལྗང་མོས་མེ་སྦར་བས༔ བྱ་གྲུབ་ཡེ་ཤེས་ལྷུན་གྱིས་གྲུབ༔ དགྲ་བགེགས་ཚར་གཅོད་མེ་སྦར་རོ༔ རྃ་ཧཱུྃ་མཱ་ར་ཡ་ཕཊ྄ཿ «དབུས་ནས་མེ་སྦར་རོ༔» ཧཱུྃ༔ མཆོག་གི་མེ་སྦར་དབུས་ནས་སྦར༔ སེང་གདོང་མཐིང་ཀས་མེ་སྦར་བས༔ རང་བྱུང་ཡེ་ཤེས་ལྷུན་གྱིས་གྲུབ༔ བདེ་བ་ཆེན་པོས་མེ་སྦར་རོ༔ རྃ་དྷརྨ་དྷཱ་ཏུ་ཧཱུྃ་ཕཊ྄ཿ «རླུང་གཡབ་རིམ་བཞིན་དུ༔ »ཧཱུྃ༔ ཤར་གྱིས་ཕྱོགས་ནས་རླུང་གཡབ་མ༔ སངས་རྒྱས་སྤྱན་མས་རླུང་གཡོབས་ཤིག༔ ལཱཾ་ལཱཾ་ཡྃ་ཡྃ་ཡེ་སྭཱ་ཧཱ༔ ཧཱུྃ༔ ལྷོ་ཡི་ཕྱོགས་ནས་རླུང་གཡབ་མ༔ མཱ་མ་ཀཱི་ཡིས་རླུང་གཡོབས་ཤིག༔ མཱཾ་མཱཾ་ཡྃ་ཡྃ་ཡེ་སྭཱ་ཧཱ༔ ཧཱུྃ༔ ནུབ་ཀྱི་ཕྱོགས་ནས་རླུང་གཡབ་མ༔ གོས་དཀར་མོ་ཡིས་རླུང་གཡོབས་ཤིག༔ པཱཾ་པཱཾ་ཡྃ་ཡྃ་ཡེ་སྭཱ་ཧཱ༔ ཧཱུྃ༔ བྱང་གི་ཕྱོགས་ནས་རླུང་གཡབ་མ༔ དམ་ཚིག་སྒྲོལ་མས་རླུང་གཡོབས་ཤིག༔ ཏཱཾ་ཏཱཾ་ཡྃ་ཡྃ་ཡེ་སྭཱ་ཧཱ༔ ཧཱུྃ༔ དབུས་ཀྱི་ཕྱོགས་ནས་རླུང་གཡབ་མ༔ དབྱིངས་ཕྱུག་མ་ཡིས་རླུང་གཡོབས་ཤིག༔ མཱུཾ་མཱུཾ་ཡྃ་ཡྃ་ཡེ་སྭཱ་ཧཱ༔ «དེ་ནས་མདའ་དར་རིམ་བཞིན་འཛུགས༔ »ཧཱུྃ༔ དཀར་པོ་རྡོ་རྗེ་སེམས་དཔའི་དར༔ ཆུ་ཁམས་མི་འཁྲུགས་མེ་མཚམས་སྲུང་༔ ཨོཾ་ཨོཾ་སྭཱ་ཧཱ༔ ཧཱུྃ༔ སེར་པོ་རིན་ཆེན་འབྱུང་ལྡན་དར༔ ས་ཁམས་མི་འཁྲུགས་མེ་མཚམས་སྲུང་༔ ཏྲཱྃ་ཏྲཱྃ་སྭཱ་ཧཱ༔ ཧཱུྃ༔ དམར་པོ་སྣང་བ་མཐའ་ཡས་དར༔ མེ་ཁམས་མི་འཁྲུགས་མེ་མཚམས་སྲུང་༔ ཨཱཿཨཱཿསྭཱ་ཧཱ༔ ཧཱུྃ༔ ལྗང་གུ་དོན་ཡོད་གྲུབ་པའི་དར༔ རླུང་ཁམས་མི་འཁྲུགས་མེ་མཚམས་སྲུང་༔ ཧྲཱིཿཧྲཱིཿསྭཱ་ཧཱ༔ ཧཱུྃ༔ མཐིང་ཁ་རྣམ་པར་སྣང་མཛད་དར༔ ནམ་མཁའ་མི་འཁྲུགས་མེ་མཚམས་སྲུང་༔ ཧཱུྃ་ཧཱུྃ་སྭཱ་ཧཱ༔ «དེ་ནས་ཀུ་ཤ་རྒྱ་གྲམ་གྱི་མེ་མགོ་མནན་ལ། » ཧཱུྃ༔ ཆོས་སྐུ་ཡུམ་ཆེན་དགོངས་པ་ཏེ༔ དུས་གསུམ་སངས་རྒྱས་བཅོམ་ལྡན་འདས༔ ཀུ་ཤ་ལ་བརྟེན་རྟེན་འབྲེལ་རྙེད༔ དེ་བཞིན་ཕྲིན་ལས་འགྲུབ་པར་མཛོད༔ ཨོཾ་ཧཱུྃ་སྭཱ་ཨ་ཧཱ༔ «དེ་ནས་ཐབས་ཤེས་མཉམ་སྦྱོར་ནི༔ མར་ཁུ་ཚར་གཅིག་ཙཎྜ་ལཱི་ལ་མཆོད༔» ཨོཾ་ཨགྣི་ཡེ་སྭཱ་ཧཱ༔ ཨ་དྷི་བྷེ་ཨ་དྷི་བྷེ༔ མ་ཧཱ་ཤྲཱི་ཧ་བྷྱ་ཀ་བྷྱ་སྭཱ་ཧཱ༔ ཨོཾ་ཧཱུྃ་ཏྲཱྃ་ཧྲཱི་མཱུྃ་ལཱྃ་མཱྃ་པཱྃ་ཏཱྃ་སྭཱ་ཧཱ༔ ཨོཾ་ཧ་རི་ནི་ས་ཛ་ཧཱུྃ་བཾ་ཧོཿ ཀྲོ་ཏི་ཙཎྜ་ལཱི་པཱུ་ཛ་སརྦ་ཨ་ཧུ་ཏི་ཛྭ་ལ་རྃ་མ་ཧཱ་པཱུ་ཛ་ཁ་ཁ་ཁཱ་ཧི༔ ཞེས་མཆོད༔ ཨོཾ་ཨཱཿཧཱུྃ༔ «དེ་ནས་མེ་ལྷའི་མཆོད་པ་ནི༔» ཧཱུྃ་བྷྱོཿ མཿ ཨ་ཡིག་རང་བྱང་མུ་ཁ་རུ༔ ཧཾ་ཡིག་བྱང་ཆུབ་བདུད་རྩིའི་རྒྱུན༔ རིགས་ལྔ་ཡབ་ཡུམ་སྙོམས་འཇུག་གིས༔ བདེ་བ་ཆེན་པོའི་མཆོད་པ་འབུལ༔ ཕྱི་མཆོད་རྣམ་ལྔའི་མཆོད་པ་འབུལ༔ དབང་པོ་རྣམ་ལྔའི་མཆོད་པ་འབུལ༔ རྫས་མཆོག་རྣམ་ལྔའི་མཆོད་པ་འབུལ༔ སྨན་མཆོག་ལྔ་ཡི་མཆོད་པ་འབུལ༔ རིན་ཆེན་སྣ་ལྔའི་མཆོད་པ་འབུལ༔ དར་སྣ་ལྔ་ཡི་མཆོད་པ་འབུལ༔ འབྲུ་སྣ་ལྔ་ཡི་མཆོད་པ་འབུལ༔ ཟས་མཆོག་རྣམ་ལྔའི་མཆོད་པ་འབུལ༔ ཕྱི་ནང་གསང་གསུམ་མཆོད་པ་འབུལ༔ དགྱེས་པ་སྐྱེད་ཅིང་བསྐྱེད་ནས་སུ༔ ལས་བཞིའི་ཕྲིན་ལས་འགྲུབ་པར་མཛོད༔ ཨོཾ་ཨཱཿཧཱུྃ༔ སརྦ་པཱུ་ཛ་མེ་གྷ་ས་སྥ་ར་ཎ་ས་མ་ཡ་ཤྲཱི་ཡེ་སྭཱ་ཧཱ༔ «དེ་ནས་བསྟོད་པ་ནི༔ »ཧཱུྃ༔ བདེ་གཤེགས་གཙོ་བོ་རིགས་ལྔའི་ལྷ༔ ཡེ་ཤེས་ལྔ་ལྡན་སེམས་དཔའ་མོ༔ དབང་ལྷ་རྒྱལ་བའི་དཀྱིལ་འཁོར་སོགས༔ རང་བྱུང་ལྷ་ལ་ཕྱག་འཚལ་བསྟོད༔ བྷྱོཿ སྣ་ཚོགས་བདེ་བས་རབ་གཡོ་ཞིང་༔ བཞིན་གྱིས་ཁྱབ་ཅིང་འབར་བ་མོ༔ མཆོད་ཅིང་དགའ་བས་རབ་བསྐུལ་མ༔ ཙཎྜ་ལཱི་ལ་ཕྱག་འཚལ་བསྟོད༔ «ཅེས་པས་བསྟོད་དོ༔ འདི་ཉིད་བླ་མེད་མཆོག་སྦྱིན་སྲེག་གོ༔ ༈ དེ་ནས་ལྷ་གཞུང་གི་སྦྱིན་སྲེག་ནི༔ »ཨོཾ་སྭ་བྷཱ་ཝ་«སོགས» སྟོང་པའི་ངང་ལས་ཕྱི་སྣོད་འཇིག་རྟེན་དབུ་མའི་ཟོམ་ཆེན་པོ་དེ་ཡི་དབུས་སུ༔ རླུང་རྡོ་རྗེ་རྒྱ་གྲམ་གྱི་སྟེང་དུ་འབར་བ་མེ་ཡི་དཀྱིལ་འཁོར་ཟུར་གསུམ་པ་དེ་ཡི་སྟེང་དུ་གཤེར་བ་ཆུ་ཡི་དཀྱིལ་འཁོར་ཟླུམ་ལ་འཁྱིལ་བ༔ དེ་ཡི་སྟེང་དུ་ལྕི་བ་ས་ཡི་དཀྱིལ་འཁོར་གྲུ་བཞི་པ་དེ་ཡི་སྟེང་དུ་མི་ཤིགས་ནམ་མཁའི་དཀྱིལ་འཁོར་ཁྱབ་ཅིང་འཁོར་ཡུག་གནས་པ༔ དེ་ཡི་དབུས་སུ་རིམ་ལྔའི་ཕོ་བྲང་ཟང་ཐལ་ཅན་གྱི་སྲོག་ཏུ་པདྨ་ཉི་ཟླ་བམ་གྱི་སྟེང་དུ་དཀྱིལ་འཁོར་ལྷ་ཚོགས་བསྐྱེད་པ་ནི༔ «འདི་ཉིད་མཚམས་མཁའ་འགྲོའི་མངོན་རྟོགས་བཏང་༔ མཆོད་པའི་མཚམས་སུ་སྦྱིན་སྲེག་འབུལ་བ་ནི༔ མར་ཁུ་ལ༔ »ཨོཾ་ཨགྣ་ཡེ་སྭཱ་ཧཱ༔ «མེ་ཏོག་ལ༔» ཨོཾ་བཛྲ་པུཥྤེ་སྭཱ་ཧཱ༔ «བདུག་སྤོས་ལ༔» ཨོཾ་བཛྲ་དྷཱུ་པེ་སྭཱ་ཧཱ༔ «མར་མེ་ལ༔» ཨོཾ་བཛྲ་ཨཱ་ལོ་ཀེ་སྭཱ་ཧཱ༔ «དྲི་ཆབ་ལ༔» ཨོཾ་བཛྲ་གནྡྷེ་སྭཱ་ཧཱ༔ «ཞལ་ཟས་ལ༔» ཨོཾ་ནཻ་ཝི་དྱེ་སྭཱ་ཧཱ༔ «རོལ་མོ་ལ༔» ཨོཾ་ཤབྡ་སྭཱ་ཧཱ༔ «གཟུགས་ལ༔ »ཨོཾ་ཨ་བཛྲ་དརྴ་སྭཱ་ཧཱ༔ «སྒྲ་ལ༔» ཨོཾ་བཛྲ་ཝི་ནི་སྭཱ་ཧཱ༔ «དྲི་ལ༔ »ཨོཾ་བཛྲ་པུ་ཥ་ཀྵ་སྭཱ་ཧཱ༔ «རེག་ལ༔ »ཨོཾ་བཛྲ་པཉྩ་ཀ་སྭཱ་ཧཱ༔ «བདུད་རྩི་ལ༔» ཨོཾ་ཨ་མྲྀ་ཏ་སྭཱ་ཧཱ༔ «རཀྟ་ལ༔ »ཨོཾ་པདྨ་རཱ་ག་ཏི་སྭཱ་ཧཱ༔ «གཏོར་མ་ལ༔ »ཨོཾ་བྷ་ལིངྟ་སྭཱ་ཧཱ༔ «ཡམ་ཤིང་ལ༔» ཨོཾ་བྷྲིཀྵ་པུ་སྭཱ་ཧཱ༔ «ཀུ་ཤ་ལ༔» ཨོཾ་ཀུ་སྭཱ་ཙ་ར་ཏ་སྭཱ་ཧཱ༔ «དཱུརྦ་ལ༔» ཨོཾ་ཤྲཱི་ཏ་ས་ཀུ་སྭཱ་ཧཱ༔ «བིལྦ་ལ༔» ཨོཾ་བྷ་ཏི་སོ་ཏི་སྭཱ་ཧཱ༔ «ཏིལ་དཀར་ནག་ལ༔ »ཨོཾ་ཏི་ལ་ཏི་ཐ་སྭཱ་ཧཱ༔ «མར་ཟན་ལ༔» ཨོཾ་བཛྲ་ཏམྦུ་ལ་ཡེ་སྭཱ་ཧཱ༔ «ཛཱ་ཏི་ལི་ཤི་གུར་གུམ་ཙནྡན་བཅས་ལ༔» ཨོཾ་བྷཻ་ཁཉྪ་དྷི་ཧུ་སྭཱ་ཧཱ༔ «གསེར་དངུལ་གཡུ་བྱི་རུ་མུ་ཏིག་ལ༔» ཨོཾ་མུ་ཏིག་རཏྣ་ཀ་སྭཱ་ཧཱ༔ «དར་སྣ་ལྔ་ལ༔» ཨོཾ་པཉྩ་ཤྲཱི་ཀ་སྭཱ་ཧཱ༔ «འབྲས་གྲོ་སྲན་མ་ལ༔» ཨོཾ་གེ་ས་ར་ཨུ་ཏ་ཀ་སྭཱ་ཧཱ༔ «ཟས་སྣ་ཐམས་ཅད་ལ༔» ཨོཾ་སརྦ་བིད་པཱུ་ར་པཱུ་ཛ་མེ་གྷ་སྭཱ་ཧཱ༔ «དེ་ནས་ཕྲིན་ལས་སོ་སོའི་ཤམ་བུ་སྟེ༔ འདི་གོང་འོག་ཐམས་ཅད་ལ་རབ་ལྟར་རྩ་སྔགས་དང་བཅས་རེ་རེ་བཞིན་སྦྱར༔ ཞི་བ༔ »བདག་སྒྲུབ་པ་པོ་ཡི་ཞི་བའི་དཀྱིལ་འཁོར་ལྷ་ཚོགས་ལ་སྦྱིན་སྲེག་གི་མཆོད་པ་འདི་ཕུལ་བ་ལ་བརྟེན་ནས་ཉོན་མོངས་པ་བརྒྱད་ཁྲི་བཞི་སྟོང་དང་འཇིགས་པ་བརྒྱད་སོགས་མི་མཐུན་པའི་ཕྱོགས་ཐམས་ཅད་ཉེ་བར་ཞི་བའི་ཕྲིན་ལས་མཛོད་ཅིག༔ ཨོཾ་ཞི་བ་ཤནྟིཾ་ཀུ་རུ་ཡེ་སྭཱ་ཧཱ༔ «རྒྱས་པ་ལ༔ »བདག་སྒྲུབ་པ་པོ་ཡིས་རྒྱས་པའི་དཀྱིལ་འཁོར་ལྷ་ཚོགས་ལ་སྦྱིན་སྲེག་གི་མཆོད་པ་རྒྱ་ཆེན་པོ་འདི་ཕུལ་བ་ལ་བརྟེན་ནས་འབྱོར་པ་དྲུག་གི་ཡོན་ཏན་ཚེ་བསོད་ཁ་རྗེ་དབང་ཐང་སྲུང་རྟ་ཉམས་རྟོགས་ཡེ་ཤེས་ཀྱི་སྙིང་པོ་བཅས་རྒྱས་ཤིང་གོང་ནས་འཕེལ་བར་མཛད་དུ་གསོལ༔ བྷྲཱུྃ་པུཥྚིཾ་ཀུ་རུ་ཡེ་སྭཱ་ཧཱ༔ «དབང་ལ༔» བདག་སྒྲུབ་པ་པོ་ཡིས་དབང་གི་དཀྱིལ་འཁོར་ལྷ་ཚོགས་ལ་སྦྱིན་སྲེག་གི་མཆོད་པ་འདི་ཕུལ་བ་ལ་བརྟེན་ནས་འཁོར་འདས་མོས་བཞི་དང་ཁམས་སུམ་སྐྱེ་འགྲོའི་འདོད་རྒུ་ལོངས་སྤྱོད་སྙན་གྲགས་དཔལ་འབྱོར་དང་ལྷ་འདྲེ་མི་གསུམ་ཐམས་ཅད་བདག་གི་དབང་དུ་འདུ་བར་གྱུར་ཅིག་སྭཱ་ཧཱ༔ ཧྲཱིཿཔཱ་ཤཾ་ཀུ་རུ་ཡེ་སྭཱ་ཧཱ༔ «དྲག་པོ་ལ༔» བདག་ཅག་སྒྲུབ་པོས་དྲག་པོའི་དཀྱིལ་འཁོར་ལྷ་ཚོགས་ལ་སྦྱིན་སྲེག་གི་མཆོད་པ་རྒྱ་ཆེན་པོ་འདི་ཕུལ་བ་ལ་བརྟེན་ནས་བདུད་བཞིའི་བར་ཆད་སྣ་ཚོགས་རྐྱེན་ངན་ཉི་ཁྲི་ཁྱད་པར་ཕྱོགས་བཞི་མཚམས་བཞི་སྟེང་འོག་གཉིས་སོགས་ནས་ག